als_Latn dik_Latn sag_Latn
Ilir Meta tregon lojën që Edi Rama i bëri Saimir Tahirit duke ia kundërvënë LSI-së
Ish kreu i LSI, Ilir Meta sqaroi për herë të parë marrëdhënien e acaruar me Saimir Tahirin, duke fajësuar Edi Ramën për këtë. Sipas Metës, Tahiri ka rënë viktimë e një loje të Edi Ramës që vazhdimisht ka fajësur LSI për vendimet që merr. Meta pranoi se kishte rezerva për Tahirin 4 vite më parë, por Rama e ka shfrytëzuar këtë qëndrim, për të çuar Erjon Veliajn drejt Bashkisë së Tiranës.
“Që kur Edi Rama zgjodhi ministër Saimir Tahirin i thashë se ky nuk ka eksperiencë. Është partiak më shumë se ç’duhet, është emocional, do provokohet nga opozita. Ai më tha se, këtë kam njeriun më të besuar. Pas zgjedhjeve të Tiranës, ndoshta i ka thënë që: Vura Erion Veliajn kryetar bashkie se kështu donte Ilir Meta! Ndoshta ia ka thënë, përderisa i tha Çim Selamit se unë doja të të bëja kryetar bashkie, por nuk donte Meta” tha ish kreu i LSI-së.
Edhe kur Saimir Tahiri u shkarkua si Ministër i Brendshëm, Edi Rama përhapi lajmin se atë e largoi LSI, sipas Ilir Metës.
“Tjetra, jam habitur se zoti Tahiri u largua, se u hapën gjithë portalet se e donte Ilir Meta këtë. Ditën që u hoq Tahiri u shpërnda ky lloj lajmi se e hoqi Ilir Meta. Në këtë drejtim i thashë Ramës kur më tha se e hoqa Saimirin se krijoi probleme me LSI. I thashë: Mos krijo idenë se e hoqe prej LSI, por e ke hequr për problem të tjera.
Po deshe mbaje!
Hiqi këto diversione, këto manipulime. Tahiri ishte zgjedhja e tij, ishte një nga periudhat më të errta të policisë, të shpërthimit të drogës në të gjithë Shqipërinë, kur autoriteti i shtetit përballë krimit ra në nivele të ulta. Kur një vend me 28 mijë km të arrijë në nivele të tilla të drogës, që të njihet në të gjithë botën, është problem. Por ka një arritje te qarkullimi rrugor” tha Ilir Meta.
als_Latn als_Latn als_Latn als_Latn als_Latn als_Latn als_Latn